**Datum**: **16.06.2020.**  **SAOPŠTENJE ZA MEDIJE**

**m:tel IT ljetna škola**

*Iskoristite ovo ljeto za ulaganje u znanje, jer zanimanje budućnosti čeka na vas*

Za sve vas koji ste željni novih znanja i koji ulažete u sebe na najbolji način, kroz obrazovanje, predstavljamo [program m:tel IT ljetne škole](http://blog.mtel.ba/mtel-it-ljetna-skola/).

U saradnji sa Logosoftom, kompanijom sa dugogodišnjim iskustvom u pružanju edukacije iz oblasti IT-ja i prvim zlatnim certifikovanim partnerom Microsofta za BiH, kompanija m:tel će kroz program online IT ljetne škole, prijavljenim polaznicima omogućiti da se u toku jula i avgusta 2020. godine kroz webinare, odnosno online predavanja upoznaju sa šest različitih i u svijetu veoma atraktivnih IT oblasti.

Mnogi od vas će uskoro započeti ili promijeniti svoju IT karijeru, ali tu je uvijek pitanje koji  IT put specijalizacije odabrati. Baš iz tog razloga kompanija m:tel je tu da vam pomogne u vašem izboru. Kroz program ove modularne IT ljetne škole možete da odaberete minimalno jedan, kombinaciju ili svih šest ponuđenih modula kojim želite  prisustvovati.

A moduli će se baviti sljedećim oblastima:

* Microsoft operativni sistemi za radne stanice i servere,
* Microsoft cloud usluge,
* Uvod u mreže i mrežnu opremu,
* Back-end development – C#,
* Microsoft SQL Server
* Front-end development – HTML s JavaScript-om i CSS-om.

Nakon završetka m:tel IT ljetne škole vladaćete novim znanjima, ali i usavršiti postojeća znanja, koja će vam pomoći da odredite daljnji put IT specijalizacije i stručnog tehničkog usavršavanja.

**Rok za prijavu otvoren je do 3. jula 2020. godine. Broj mjesta je ograničen zato vas pozivamo da se što prije prijavite putem adrese** [**ict@mtel.ba**](mailto:ict@mtel.ba)**. Za više informacija o modulima i cijenama posjetite stranicu** [**blog.mtel.ba/mtel-it-ljetna-skola/**](http://blog.mtel.ba/mtel-it-ljetna-skola/)